
Për një ndryshim në ligjin nr. 10 418, datë 21.4.2011 “Për legalizimin e kapitalit dhe faljen e një pjese të borxhit tatimor dhe doganor”, 
të ndryshuar 

Në mbështetje të nenit 101 të Kushtetutës, me propozimin e Ministrit të Financave, Këshilli i Ministrave 

Vendosi:

Në ligjin nr.10 418, datë 21.4.2011 “Për legalizimin e kapitalit dhe faljen e një pjese të borxhit tatimor dhe doganor”, të ndryshuar , bëhen këto ndryshime:

Neni 1

Në pikën 1 të nenit 27, shprehja “… brenda kohës së zbatimit të këtij ligji …”, zëvendësohet me shprehjen “… brenda datës 31.8.2012 …”.

Neni 2

Në nenin 35, pas fjalisë së parë, shtohet një fjali, me këtë përmbajtje: 
“Rivlerësimi i pasurisë së paluajtshme nga individët, në përputhje me nenin 27 të këtij ligji, mund të realizohet deri në datën 31.8.2012.”.

Neni 3

Ky akt normativ hyn në fuqi menjëherë dhe botohet në Fletoren Zyrtare.

Kryeministri 

